《退思图》
清代·汪志伊

谁为箴规祇自思，藐躬得失寸心知。闲参叔简呻吟语，细绎香山讽谕诗。

指视严于初觉梦，弥缝愧在未能时。木兰堂畔花开落，顾影愁添两鬓丝。

作者简介：（1743—1818）安徽桐城人，字稼门。乾隆三十六年举人。充四库馆校对，授山西知县。累擢浙江布政使。嘉庆间，官至湖广总督，时值教军起义结束，诛捕颇严。调闽浙，以偏执坐事夺职永不叙用。有《近腐斋集》。